**The Amazing Race 16** er den sekstende sesongen av den amerikanske realityserien The Amazing Race. The Amazing Race 16 fulgte elleve lag med to, med et pre-eksisterende forhold, i et kappløp rundt i verden.

Brødrene Daniel «Dan» og Jordan Pious vant kappløpet.

Produksjon
----------

The Amazing Race 16 strakk seg over 64 000 km i løpet av 22 dager, i perioden 28. november til 20. desember 2009. Denne sesongen besøkte ni land på fem kontinenter. Seychellene ble besøkt for første gang, og for første gang siden den tredje sesongen ble Singapore besøkt.

Den fjerde etappen inneholdt Veikryss (Intersection) for første gang siden den ellevte sesongen. For første gang siden Veikryss ble innført, måtte lagene samarbeide for å gjennomføre en Veisperringsoppgave. En person fra hvert av de samarbeidende lagene måtte samarbeide for å gjennomføre Veisperringsoppgaven. Dette var også første gang siden Family Edition at to personer måtte samarbeide for å gjennomføre en Veisperringsoppgave. Det var også første gangen at Intersection ble gjennomført i en annen etappe enn den åttende etappen.

I den åttende etappen, ble Jet & Cord det første laget siden Fartsdump (Speedbump) ble innført i den tolvte sesongen til å komme på førsteplass i en etappe der de måtte gjennomføre en Fartsdump.

I den niende etappen, fikk lagene for første gang en advarsel i deres første ledetråd om a det var en U-sving i løpet av etappen. Det var på grunn av at laget som vant Snarveisledetråden, kunne dra rett til Pit-Stop uten å gjennomføre Veivalgsoppgaven og dra til U-Svingpunktet. Det var også første gangen i den amerikanske versjonen at en etappe inneholdt både U-Sving og Snarveisoppgave.

Ved slutten av den tiende etappen, ble døden til He Pingping erkjent. Han dukket opp under den tiende etappen, der han delte ut ledetråd til lagene. Den samme etappen var den første etappen til å inneholde to Veisperringer, der hvert lagmedlem måtte fullføre en av dem.

I den ellevte etappen, tok verdens høyeste mann, Bai Xishun, i mot lagene ved Pit-Stop i Shanghai.

### Casting

Søknadsfristen for denne sesongen var opprinnelig 10. juli 2009, men ble senere utvidet.

Listen over deltagere inneholdt deltagerne fra den ellevte sesongen av Big Brother USA Jordan Lloyd og Jeff Schroeder, Miss South Carolina Teen USA i 2007 Caite Upton, den profesjonelle okserideren Cord McCoy og Cleveland Indians tredjebasetrener Steve Smith. Caite, 20 år, var den yngste deltageren (med unntak av Family Edition) til å delta i The Amazing Race; mens Jodi Kelly, 71 år, var den eldste deltageren til å delta i The Amazing Race. Andre deltagere inkluderte detektiver, et lesbisk kjærestepar, cowboyer og advokatmødre.

Allan Wu, programlederen for The Amazing Race Asia og The Amazing Race: China Rush, dukket opp for første gang i den amerikanske versjonen der han delte ut ledetråd til lagene i Singapore.

Jet & Cord McCoy deltok igjen i The Amazing Race: Unfinished Business, der lag fra den tolvte sesongen til den syttende sesongen deltok for andre gang. De deltok senere igjen i den tjuefjerde sesongen sammen med lag fra den fjortende sesongen til den tjuetredje sesongen.

Resultat
--------

Følgende lag deltok i kappløpet, med deres relasjon på det tidspunktet innspillingen foregikk.

| Lag | Relasjon | Plassering (Etappevis) | Veisperringer |
| --- | --- | --- | --- |
| 1 | 2 | 3 | 4+ | 5 | 6 | 7 | 8 | 9 | 10 | 11 | 12 |
| Dan & Jordan | Brødre | 8 | 8 | 6 | 6+ | 4 | 5 | 2 | 5 | 1ƒ | 3 | 3 | 1 | Dan 6, Jordan 5 |
| Jet & Cord | Brødre/Cowboyer | 3 | 1 | 1 | 4– | 3 | 4 | 6 | 1 | 3 | 1 | 2 | 2 | Jet 6, Cord 6 |
| Brent & Caite | Modellkjærester | 7 | 4 | 7 | 7~ | 6 | 6 | 3 | 4 | 2⊃ | 2 | 1 | 3 | Brent 7, Caite 5 |
| Louie & Michael | Detektiver | 9 | 9 | 8 | 1– | 1⊃ | 1 | 4 | 3 | 4 | 4 | 4 |  | Louie 6, Michael 5 |
| Carol & Brandy | Kjærester | 6 | 3 | 3 | 5+ | 5 | 2 | 5 | 2 | 5⊂ |  | Carol 4, Brandy 4 |
| Steve & Allie | Far/Datter | 4 | 7 | 2 | 2^ | 2 | 3 | 1 | 6 |  | Steve 4, Allie 3 |
| Jordan & Jeff | Nylig Kjærester | 1 | 6 | 5 | 8~ | 7 | 7 |  | Jordan 2, Jeff 3 |
| Joe & Heidi | Gift | 5 | 2 | 4 | 3^ | 8⊂ |  | Joe 2, Heidi 2 |
| Monique & Shawne | Mødre/Forsvarere | 2 | 5 | 9 |  | Monique 1, Shawne 2 |
| Jody & Shannon | Bestemor/Barnebarn | 10 | 10 |  | Jody 1, Shannon 1 |
| Dana & Adrian | Gift | 11 |  | Dana 0, Adrian 1 |

* En rød lagplassering indikerer at laget ble eliminert.
* En blå understreket lagplassering indikerer at laget kom sist i en ikke-elimineringsetappe, og måtte gjennomføre en Fartsdump i neste etappe.
* En grønn ƒ ved lagplassering indikerer at laget vant en Snarvei.
* En gul + ved etappenummer indikerer at det var et Veikryss i den etappen.
	+ Like fargesymboler (rosa +, gul –, olivengrønn ~ og cyan ^) indikerer at lagene samarbeidet under Veikrysset.
* En brun ⊃ indikerer at laget brukte U-sving. En brun ⊂ indikerer at laget ble U-svingt.

Premier
-------

* **Etappe 1** - Tur for to til Vancouver, Canada
* **Etappe 2** - To seilbåter
* **Etappe 3** - Tur for to til Patagonia
* **Etappe 4** - To $5,000 Discover-kort
* **Etappe 5** - To 55" HD-TV-er
* **Etappe 6** - Tur for to til Cancún, Mexico
* **Etappe 7** - En middag på stranden i Praslin, Seychellene, massasje, all 7-UP de kunne drikke (ved pit-stop) og $7,000 til hvert lagmedlem.
* **Etappe 8** - Tur for to til Maui, Hawaii
* **Etappe 9** - To motorsykler
* **Etappe 10** - Tur for to til Alaska
* **Etappe 11** - Tur for to til Spanskekysten
* **Etappe 12** - $1,000,000

Sammendrag
----------

### Etappe 1 (USA → Chile)

Reisekartet for The Amazing Race 16.
I Valparaíso, tok lagene taubanen Ascensor Artillería ned til deres neste ledetråd.
* Los Angeles, California Californias flagg, **USA** USAs flagg (Vista Hermosa Natural Park) (Startstreken)
* Los Angeles (Los Angeles internasjonale lufthavn) til Santiago, **Chile** Chiles flagg (Comodoro Arturo Merino Benitez internasjonale lufthavn)
* Santiago (Terminal San Borja) til Valparaíso (Bussterminal)
* Valparaíso (Ascensor Villaseca) >Veisperring< Hvem har balansen til en katt og motet til en løve?
* Valparaíso (Ascensor Artillería)
* Valparaíso (Paseo Templeman)
* Valparaíso (Palacio Barburizza) >Pit-Stop (Etappe 1)<

I sesongens første Veisperring, måtte et lagmedlem gå på en kabel på lengde med en fotballbane, 37 meter over bakken, for å få neste ledetråd. 

**Tilleggsoppgaver:**

* Etter veisperringen, måtte lagene ta taubane ned til byen for å finne neste ledetråd.
* Ved Paseo Templeman, måtte lagene ta med maling og utstyr (4 malingsspann, malerpensler og en stige), og bære alt opp en bakke til et hus med samme farge. Ved huset, måtte de male ferdig et område for å få neste ledetråd.

### Etappe 2 (Chile)

I Puerto Varas, fant lagene etappens Pit-Stop ved kirken Iglesia Parroquial de Sagrado Corazón.
* Valparaíso til Puerto Varas via Santiago
* Vicente Pérez Rosales nasjonalpark (Lago Todos Los Santos – Isla Margarita (Mirador)) >Veivalg< Lama-beundring eller Kondor-forskrekkelse
* Puerto Varas (Bellavista-gården) >Veisperring< På tide å lage kuchen?
* Puerto Varas (Iglesia del Sagrado Corazón de Jesús - Gruta de la Virgen) >Pit-Stop (Etappe 2)<

I sesongens første Veivalg, måtte lagene velge mellom *Llama Adoration* (Lama-beundring) eller *Condor Consternation* (Kondor-forskrekkelse). I *Llama Adoration*, måtte lagene inn i en innhegning med lamaer. Deretter måtte de kle en lama for en lokal festival ved å legge på et teppe på ryggen og feste et skjerf rundt halsen. Når lamaen var korrekt påkledd, fikk de neste ledetråd. I *Condor Consternation*, måtte lagene ta på seg en hangglider-lignedne fugleantrekk, vinger og fugleføtter. Deretter måtte de ta løpefart og hoppe ut i vannet og hente neste ledetråd. I denne etappens Veisperring, måtte et lagmedlem løpe rundt på gården og samle de fem ingrediensene som man trenger til å lage kuchen: Mel, smør, en bakers dusin med egg fra hønsehuset, en kopp sukker og melk rett fra kuen. Når de hadde samlet inn riktig kvanta, ville bakeren gi dem neste ledetråd.

### Etappe 3 (Chile → Argentina)

I Argentina, måtte lagene løse en rekke gaucho-relaterte oppgaver.
* Puerto Varas (Del Salvador Bussterminal eller Cruz del Sur Bussterminal) til San Carlos de Bariloche, **Argentina** Argentinas flagg (Bariloche Bussterminal)
* San Carlos de Bariloche (El Boliche Viejo)
* San Carlos de Bariloche (Peña Gaucha) >Veisperring< Hvem er klar for å bli tauet inn?
* Ñirihuau (Puente Ñirihuau) >Veivalg< Hestefornuft eller Hestekrefter
* Neuquén Provins (Enstancia Fortin Chacabuco) >Pit-Stop (Etappe 3)<

I denne etappens Veisperring, måtte et lagmedlem fange en «tyr» med en lasso på seks meters avstand. De måtte så trekke målet til seg for å få neste ledetråd. I denne etappens Veivalg, måtte lagene velge mellom *Horse Sense* (Hestefornuft) eller *Horse Power* (Hestekrefter). I *Horse Sense*, fikk lagene en rekke koordinater av en revolvermann. Lagene måtte så bruke et kompass som utgangspunkt og et viss antall skritt for å finne en nedgravd pose med penger, som de så måtte levere til bandittsjefen. Hvis koordinatene på posen og arket stemte overens, fikk de neste ledetråd. I *Horse Power*, måtte lagene dra til en polobane og skifte til poloantrekk. Deretter måtte de – ved å bruke en treningsponni – score et mål med ni slag. Hvis de klarte det, fikk de en pokal med deres neste ledetråd inngravert på bunnen. 

**Tilleggsoppgave:**

* Ved El Boliche Viejo, måtte lagene vinne et fem korts-poker spill mot Travelocity-nissen for å motta nissen som hadde neste ledetråd under.

### Etappe 4 (Argentina → Tyskland)

I Hamburg, fant lagene sesongens fjerde pit-stop ved Beatles-Platz.
* San Carlos de Bariloche (Teniente Luis Candelaria internasjonale lufthavn) til Frankfurt, **Tyskland** Tysklands flagg (Frankfurt lufthavn)
* Frankfurt (Jernbanestasjon Frankfurt-lufthavn) til Hamburg (Hamburg Hauptbahnhof)
* Hamburg (Jungfernsteig) Veikryss >Veisperring< Hvem er klar for nye høyder?
* Hamburg (Jungfernstieg stasjon) til (Landungsbrücken stasjon)
* Hamburg (Hamburg havn)
* Hamburg (Jungfernstieg)
* Hamburg (Statuen av Kaiser Wilhelm ved Altonaer rådhus) >Veivalg< Fotball eller Surkål
* Hamburg (Haifischbar)
* Hamburg (Beatles-Platz – Indra Musikclub) >Pit-Stop (Etappe 4)<

I Veikrysset, måtte hvert lag samarbeide med et annet lag for å fullføre neste utfordring. I denne Spesial-Veisperringen, måtte et lagmedlem fra hvert av samarbeidende lag ta S-Bahn til havnen i Hamburg. Der måtte de utføre et 45 meter høyt tandem-strikkhopp fra en bungee-kran. Når de hadde hoppet ut sammen, fikk de neste ledetråd. Etter veisperringen, var samarbeidet mellom lagene over. I denne etappens Veivalg, måtte lagene velge mellom *Soccer* (Fotball) eller *Sauerkraut* (Surkål). I *Soccer*, måtte lagene dra til Adolf-Jäger-Kampfbahn Stadion. Der måtte de treffe fem målskiver som hang i målet. Når de hadde truffet målene, fikk de neste ledetråd. I *Sauerkraut*, måtte lagene dra til restauranten Alt Hamburger Bürgerhaus og sette seg til bords. Mens sauerkrautpolkaen ble spilt, måtte de fulføren en porsjon sauerkraut før sangen var ferdig. Klarte de det, fikk de neste ledetråd. Hvis ikke, fikk de en ny porsjon og måtte begynne på nytt.

**Tilleggsoppgave:**

* Ved Haifischbar, måtte lagene drikke en støvel med øl for å få neste ledetråd.

### Etappe 5 (Tyskland → Frankrike)

I løpet av veivalgsoppgavene, ble lagene "angrepet" av en pilot i Røde Barons Fokker Dr.I i et historisk krigsspill om skyttergravskrigen i 1. verdenskrig.
* Hamburg til Les Monthairons, **Frankrike** Frankrikes flagg (Château des Monthairons)
* Sainte-Menehould (Boulangerie Defontaine)
* Massiges (La main de Massiges) >Fartsdump (Jordan & Jeff)< >Veivalg< I Skyttergravene eller Under Ild >Blind U-sving< Louie & Michael u-svingte Joe & Heidi
* Massiges (Kirken i Massiges)
* Wargemoulin-Hurlus (Eglise Saint-Étienne de Wargemoulin) >Pit-Stop (Etappe 5)<

Som Fartsdump i denne etappen, måtte Jordan & Jeff forsterke en del av skyttergraven med kvister. Når ingeniøren var fornøyd med at veggene var skikkelig forsterket, kunne de fortsette kappløpet. I denne etappens Veivalg, måtte lagene velge mellom *In the Trenches* (I skyttergravene) eller *Under Fire* (Under ild). I begge veivalgsoppgavene, måtte lagene ikle seg som amerikanske soldater fra 1. verdenskrig. I *In the Trenches*, måtte lagene klatre ned i en skyttergrav og velge et kommunikasjonsområde. Så, mens kampen raste rundt dem og med kun en instruksjonsbok, måtte de oversette en beskjed som ble sendt til dem i morsekode (*Vi skal seire. Vive la France*). I *Under Fire*, måtte lagene krype på magen over et sølete jorde fullt av piggtråd, og måtte krype 100 meter til maskingeværgrop. Mens kampen raste, måtte de få en beskjed (*Krigen er over. Vive la liberté.*) av en fransk soldat og så krype tilbake. I begge oppgavene måtte lagene feste beskjeden på en brevdue, som skulle gi beskjed til hovedkvarteret om at krigen var slutt, for å motta neste ledetråd. 

**Tilleggsopplysing:**

* I løpet av pit-stop, ble lagene fraktet med buss fra Hamburg til et ukjent destinasjon, vist for seerne som Les Monthairons i Frankrike. Dette var starten på 5. etappe.

**Tilleggsoppgaver:**

* Ved Boulangerie Defontaine, måtte lagene kjøpe en baguette som inneholdt neste ledetråd.
* Etter veivalget, måtte lagene gå sydover ned en vei for å finne U-svingtavlen og deres neste ledetråd.
* Ved kirken i Massiges, måtte lagene skifte fra soldat-utstyret til tradisjonelle sykkelklær (og en løsbart) inspirert fra den første Tour de France, og sykle en løype på 6,5 km til pit-stop.

### Etappe 6 (Frankrike)

Oppgavene i denne etappen, hadde utgangspunkt rundt Frankrikes champagneindustri.
* Reims (Notre-Dame de Reims – statuen av Jeanne d’Arc)
* Épernay (Leclerc Briant) >Veisperring< Hvem vil ned i hulen?
* Pierry (Château de la Marquetterie) >Veivalg< Tårn eller Terra
* Épernay (l’ORRCA) >Pit-Stop (Etappe 6)<

I denne etappens Veisperring, måtte et lagmedlem rappellere over 30 meter ned i den gamle vinkjelleren. Der nede måtte de lete etter en spesielt merket champagneflaske. Så, ifølge tradisjonen laget av Napoleons hær, skulle de feire seieren ved å bruke en sabel til å få av korken. Når de gjorde det, ville trykket få champagnen til å sprute ut sammen med neste ledetråd. I denne etappens Veivalg, måtte lagene velge mellom *Tower* (Tårn) eller *Terra*. I *Tower*, måtte lagene bruke nøyaktig 680 glass til å bygge et tårn i 15 etasjer med kun ett glass på toppen. Så måtte de helle en flaske med champagne over pyramiden. Hvis de klarte det uten å knuse noen glass, fikk de neste ledetråd. I Terra, måtte lagene gjennomsøke en kvadratkilometer av vingården, etter en liten drueklase merket med et rødt og gult flagg. Når de hadde plukket den, måtte de bringe den til innhøstningssjefen som ville gi dem neste ledetråd. 

**Tilleggsoppgave:**

* Ved statuen av Jeanne d’Arc, måtte lagene finne en gatemusikant som spilte på sag for å få neste ledetråd; en kork fra en flaske med Leclerc Briant.

### Etappe 7 (Frankrike → Seychellene)

På Seychellene, besøkte lagene øyen La Digue for å gjennomføre etappens veivalgsoppgave.
* Paris (Charles de Gaulle internasjonale lufthavn) til Victoria, Mahé, **Seychellene** Seychellenes flagg (Seychellene internasjonale lufthavn)
* La Digue (L’Union Estate) >Veivalg< Skilpadde eller Okse
* St. Pierre-øyen >Veisperring< Det er tid for å holde pusten
* Praslin (Paradise Sun Hotel) >Pit-Stop (Etappe 7)<

I denne etappens Veivalg, måtte lagene velge mellom *Turtle Toddle* (Skilpadde) eller *Ox Trot* (Okse). I *Turtle Toddle*, måtte lagene, ved hjelp av en banan, lokke en 100 år gammel skilpadde som veide 230 kg over en gressplen. Så måtte de bære to grener med bananer 2,5 kilometer ned til havnen, og gi dem til fruktselgeren som ville gi dem neste ledetråd. I *Ox Trot*, måtte lagene hente en vogn og laste den opp med kokosnøtter. Det var viktig at de fikk med seg alle kokosnøttene. Så ble en okse bundet fast i vognen, og lagene måtte levere nøttene til fruktselgeren nede ved havnen. Hvis de ikke hadde fått med seg alle kokosnøttene, måtte de snu og hente det de manglet, før de kunne fortsette. I denne etappens Veisperring, måtte et lagmedlem dykke og lete etter en kasse med sju flasker. De måtte få løs en av flaskene og ta den med til overflaten. 

**Tilleggsoppgaver:**

* Ved ankomst på Mahé, måtte lagene lete etter en kiosk hvor de måtte trekke et nummer. De tre første var på de første helikoptrene, som fløy på samme tidspunkt til La Digue, mens de tre siste var på de siste helikopterne, som fløy en time senere.
* Etter veivalget, måtte lagene velge en båt og til en merket bøye ved St. Pierre-øya. Der ville kapteinen gi dem neste ledetråd.
* Etter veisperringen, dro lagene til Praslin, der de måtte svømme til land. På land, måtte lagene sette sammen et kart som var inni flasken. Kartet ledet dem til en verdifull skatt; deres neste pit-stop ved Paradise Sun Hotel.

### Etappe 8 (Seychellene → Malaysia)

I Malaysia, dro lagene til Slangetempelet i Bayan Lepas for å finne neste ledetråd.
* Praslin til Victoria, Mahé
* Victoria (Seychellene internasjonale lufthavn) til George Town, Penang, **Malaysia** Malaysias flagg (Penang internasjonale lufthavn)
* Bayan Lepas (Slangetempelet) >Fartsdump (Jet & Cord)< >Veivalg< Buddhistisk tradisjon eller Kinesisk skikk
* Teluk Bahang (Kuil Sri Singamuga Kaliamman) >Veisperring< Hvem sitt liv kunne trengt litt farger?
* George Town (Pinang Peranakan Herskapsbolig) >Pit-Stop (Etappe 8)<

I denne etappens Veivalg, måtte lagene velge mellom *Buddhist Tradition* (Buddhistisk tradisjon) eller *Chinese Custom* (Kinesisk skikk). I *Buddhist Tradition*, måtte lagene dra til Tien Jong Than-tempelet. Der måtte lagene bære 12 røkelsestenger opp en bratt trapp med 150 trinn. Så måtte lagene sette på plass stengene og tenne på røkelsen. Når seremonielle ilden var tent, fikk de neste ledetråd. I *Chinese Custom*, måtte lagene dra til Padang Kota Lama-parken. Der måtte de velge to flaggstenger, såkalte chingay. De måtte balansere stengene på pannen 40 meter bortover. Når de hadde fullført distansen uten å miste flagget, fikk de neste ledetråd. Som Fartsdump i denne etappen, måtte Jet & Cord dra til Teluk Bahang Tropiske Krydderhage. Der måtte de finne en kvinne som lagde te. Ved hjelp av luktesansen, måtte de finne ut hvilken te hun lagde. Teen skulle så overbringes til en mediterende guru. Når han hadde godkjent teen, kunne de fortsette kappløpet. I denne etappens Veisperring, måtte et lagmedlem delta i et hinduistisk rituale. Først måtte de knuse kokosnøtter helt til de fant en som var farget inni. Med diverse blader og en bit av kokosnøtten, måtte de lage en tradisjonell offerflåte. Den måtte de gi til gurukkalen som sendte den ut på havet før han gav dem neste ledetråd.

### Etappe 9 (Malaysia → Singapore)

I Singapore, dro et lag til Singapore Flyer. Der måtte de, i 160 meters høyde, komme seg fra en vogn til en annen for å vinne Snarveisledetråden.
* Sungai Nibong, Pinang (Sungai Nibong Ekspressterminal) til Kuala Lumpur (Puduraya)
* Kuala Lumpur (Kuala Lumpur Sentral) til **Singapore** Singapores flagg (Tanjong Pagar Jernbanestasjon)
* Singapore (Victoria Concert Hall) >Snarvei< >Veivalg< Trommekurs eller Fortaussalg
* Singapore (Istana Park) >U-sving< Brent & Caite u-svingte Carol & Brandy
* Singapore (Skipsverft – ASL-havnen) >Veisperring< Hvem vil legge til litt stress i hverdagen?
* Singapore (Sentosa – MegaZip Adventure)
* Singapore (Marina Barrage) >Pit-Stop (Etappe 9)<

I Sesongens eneste snarvei, måtte lagene dra til Singapore Flyer. Der måtte de ta hjulet opp til toppen. I 160 meters høyde, måtte de gå ut av vognen og komme seg over til nabovognen. Første lag som hadde gjennomført stuntet, vant snarveien. I denne etappens Veivalg, måtte lagene velge mellom *Pounding The Drums* (Trommekurs) eller *Pounding The Pavement* (Fortaussalg). I *Pounding The Drums*, måtte lagene dra til parken Speaker’s Corner, og få opplæring i tromming. Når trommelæreren synes de var gode nok, måtte de opptre med hele gruppen. Hvis framføringen var vellykket, fikk de neste ledetråd. I *Pounding The Pavement*, måtte lagene dra til Rochor Road. Der måtte de hente utstyr og ti esker med iskrem. Så måtte de jobbe som iskremselgere og selge 25 iskremskiver. Iskremskiver er iskrem kombinert med vaffelkjeks eller brødskiver. Når de hadde solgt 25 stykker, fikk de neste ledetråd. I denne etappens veisperring, måtte et lagmedlem sjekke en ankerkjetting. De måtte telle antall ledd i kjettingen. Klarte de å oppgi riktig antall, som var 521, fikk de neste ledetråd. 

**Tilleggsoppgaver:**

* Ved Victoria Concert Hall, måtte lagene lete etter Allan Wu, programlederen for The Amazing Race Asia. Han ville gi dem neste ledetråd.
* Etter veivalget, ble lagene instruert til å finne U-svingen og deres neste ledetråd ved veikrysset ved «deres forrige pit-stopby» og Orchard Road. Ledetråden sendte dem til Istana Park, ved krysset Penang Road og Orchard Road.
* På Sentosa, måtte lagene ta MegaZip, en løpestreng på 370 meter, for å få neste ledetråd.

### Etappe 10 (Singapore → Kina)

I Shanghai, dro lagene til Zhujiajiao for å gjennomføre etappens første veisperring.
* Singapore (Singapore Changi lufthavn) til Shanghai, **Kina** Kinas flagg (Shanghai Pudong internasjonale lufthavn)
* Shanghai (Zhujiajiao) >Veisperring< Hvem vil kna litt deig?
* Shanghai (Taikang Lu)
* Shanghai (Hongkou Stadion) >Veisperring< Pusle et 96-biters puslespill
* Shanghai (Shanghai Science and Technology Museum) >Pit-Stop (Etappe 10)<

I denne etappens første Veisperring, måtte et lagmedlem mestre kunsten å lage nudler for hånd. Etter å ha sett en demonstrasjon fra en lokal nudelmester, måtte de bruke samme teknikk til å lage en kilo med nudler. Når de var ferdige, ville He Pingping, verdens laveste mann, gi dem neste ledetråd. I etappens andre Veisperring, måtte det andre lagmedlemmet som ikke gjorde den første veisperringen, med et bilde som referanse, legge et stort puslespill med 96 brikker. Så måtte brikkene gis til publikum, som ville snu dem rundt. Hvis puslespillet var riktig lagt, ville det avsløre et setenummer hvor neste ledetråd var. 

**Tilleggsoppgaver:**

* I Zhujiajiao, måtte lagene gå til fots til en båthavn og ta en båt som ville frakte dem til neste ledetråd.
* I Shanghais motedistrikt, Taikang Lu, måtte lagene gå inn i The Fashion House. Der måtte de velge en modell som ville gi dem en skisse av et antrekk. De måtte finne alt skissen viste, og modellen måtte ta det på. Hvis antrekket var korrekt, ville designeren gi dem neste ledetråd.

### Etappe 11 (Kina)

I Shanghai, måtte et lagmedlem telle antall forgylte statuer i Longhuatempelet for å neste ledetråd.
* Shanghai (Waibaidubroen)
* Shanghai (Longhuatempelet) >Fartsdump (Louie & Michael)< >Veisperring< Hvem kan oppsummere Buddha?
* Shanghai (Yuhagen) >Veivalg< Koteletter eller Innbakt Svin
* Shanghai (Binjiang Da Dao – Elvepromenaden)

Som Fartsdump i denne etappen, måtte Louie & Michael utføre et stedegent, lykkebringede ritual. Begge måtte kaste en mynt inn i toppen av en røkelsesbrenner. Når myntene var på plass, kunne de fortsette kappløpet. I denne etappens Veisperring, måtte et lagmedlem gå inn i Longhuatempelets Arhat Hall og telle alle de forgylte statuene i rommet. Hvis de kom fram til riktig sum, 523, fikk de neste ledetråd. Var svaret feil, måtte de vente 10 minutter på å få svare igjen. I denne etappens Veivalg, måtte lagene velge mellom *Pork Chops* (Koteletter) eller *Pork Dumplings* (Innbakt svin). I *Pork Chops*, måtte lagene finne Art Stone butikk som solgte signeter, kalt chops. Der måtte de finne to signeter som hadde bilde av en gris og navnet deres. Når de hadde funnet begge, fikk de neste ledetråd. I *Pork Dumplings*, måtte lagene finne Nanxiang Restaurant. Der fikk de ti bestillinger på innbakt svin og måtte lete seg fram på det kaotiske markedet og levere dem. Når de var ferdige, fikk de neste ledetråd. 

**Tilleggsoppgaver:**

* I starten av denne etappen, måtte lagene finne «the Garden Brigde», som refererte til Waibaidubroen.
* Etter veisperringen, måtte lagene velge en motorsykkel og dra til neste destinasjon, Yuhagen.

### Etappe 12 (Kina → USA)

I San Francisco, måtte et lagmedlem komme seg opp til Coit Towers buegang for å få neste ledetråd.
* Shanghai (Shanghai Pudong internasjonale lufthavn) til San Francisco, California Californias flagg, **USA** USAs flagg (San Francisco internasjonale lufthavn)
* San Francisco (Fort Point – Battery Godfrey)
* San Francisco (Coit Tower) >Veisperring< Klatre opp Coit Tower
* San Francisco (Letterman Digital Arts Craft – Yoda-fontene)
* San Francisco (Fairmont Hotell – Tonga-rommet)
* San Francisco (Great American Music Hall)
* San Francisco (Candlestick Park) >Pit-Stop (Etappe 12)<

I denne etappens veisperring, måtte et lagmedlem bruke en jumar og klatre 36 meter rett opp til tårnets buegang. På toppen ville de få neste ledetråd før de måtte heises ned igjen. 

**Tilleggsoppgaver:**

* Etter å ha mottatt ledetråden ved Battery Godfrey, måtte lagene løse en gåte som ville lede dem til deres neste destinasjon, Coit Tower.
* Ved LDAC, måtte et lagmedlem ta på seg en motion-capture-drakt. Partneren måtte dirigere avataren deres gjennom to nivåer i en virtuell verden til neste ledetråd. Partneren måtte skrive ned neste ledetråd, som sendte dem til Tonga-rommet på Fairmont Hotell.
* Inne i Tonga-rommet, måtte lagene ta med seg en kasse til neste sted, Great American Music Hall.
* Inne i Great American Music Hall, måtte lagene åpne kassen fra Tonga-rommet. Der ville de finne 11 psykedeliske plakater; åtte av dem for lagene som var eliminert, og tre for ikke-elimineringsetappene. Lagene måtte henge plakatene i riktig rekkefølge. Klarte de det, ville roadien gi dem den siste ledetråden.
* Den siste ledetråden ved Great American Music Hall, var en bit at «Jack Be Nimble» barneramse. Lagene måtte finne ut at det manglende ordet «candlestick» refererte til deres siste destinasjon: Candlestick Park.

Eksterne lenker
---------------

* Offisielle nettsider

| * v
* d
* r
The Amazing Race |
| --- |
| USA USAs flagg | 
* 1
* 2
* 3
* 4
* 5
* 6
* 7
* Family Edition
* 9
* 10
* All-Stars
* 12
* 13
* 14
* 15
* 16
* 17
* Unfinished Business
* 19
* 20
* 21
* 22
* 23
* All-Stars (2014)
* 25
* 26
* 27
* 28
* 29
* 30
* 31
* 32
* 33
* 34

 |
| Norge Norges flagg | 
* 1
* 2

 |
| Asia Asia | 
* 1
* 2
* 3
* 4
* 5

 |
| Australia Australias flagg | 
* 1
* 2
* Australia vs. New Zealand
* 4
* 5
* 6

 |
| Canada Canadas flagg | 
* 1
* 2
* 3
* 4
* 5
* 6
* 7
* 8
* 9

 |
| China Rush Kinas flagg | 
* 1
* 2
* 3

 |
| Filippinene Filippinenes flagg | 
* 1
* 2

 |
| Israel Israels flagg | 
* 1
* 2
* 3
* 4
* 5
* 6
* 7
* 8

 |
| Kina Kinas flagg | 
* 1
* 2
* 3
* 4

 |
| Latin-Amerika Latin America | 
* en Discovery Channel 1
* 2
* The Amazing Race 3
* Edição Brasil
* 5
* Ecuador

 |
| Vietnam Vietnams flagg | 
* 1
* 2
* 3
* 4
* 5
* 6

 |
| Andre versjoner | 
* Brasils flagg Brasil
* Finlands flagg Finland
* Frankrikes flagg Frankrike
* Ukrainas flagg Ukraina

 |